அதில் அவர் வால் மீகிக்கு மாறாக இராமன்மேல் நாகபாசம் பட வில்லை என்றும், இலக்குவனையே அது பிணித்ததென்றும் கூறி உலகை ஏமாற்றுகிறார். கருடன் தோன்றியவுடனே இராமன் மேலிருந்த பாசம் நீங்கிற்றெனக் கூறினர் வான்மீகர். கம்பரோ, கருடன் இராமனைத் துதித்துக் கொண்டே அங்கு வந்து தோன்றுகிறதெனக் கூறுகிறார். இவ்வாறு அவர் எங்கெங்கெல்லாம் இராமனாதியருக்கு இழுக்கு வருகிறதோ அங்கங்கெல்லாம் மறைத்துப் புதுக்கதைகளைக் கூறுகிறார். இராவணாதியருக்கோ இழுக்கு வராத இடங்களிலும் வந்ததாகப் புதுவது புனைகிறார்.